# **DECIZIA ETAPEI DE ÎNCADRARE**

## Nr. număr din zz.ll.aaaa

Ca urmare a solicitării de emitere a acordului de mediu adresate de **SNTGN TRANSGAZ SRL** , cu sediul în Str. CONSTANTIN I. MOTAS, Nr. 1, Mediaş, Judetul Sibiu, , înregistrată la APM Suceava cu nr. 3182/01.04.2016, în baza:

**Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 08.04.2016, că proiectul Deviere conducta Ǿ14” Tisauti (Salcea) – Bucecea, zona Salcea”. propus a fi amplasat în extravilanul localitatii Salcea, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2, pct. 10, lit. i

In conformitate cu criteriile din anexa nr. 3 la Hotărârea Guvernului nr. 445/2009:

Tronsonul de conducta de transport gaze naturale Ø 14" Tisăuți (Salcea) – Bucecea face parte din conducta Ø20”/ Ø16”/14 Ø”Fir I Onesti-Racova-Gheraiesti-Bucecea. Datorita alunecarilor de teren declanșate la începutul anului 2013 și care s-au accentuat pe parcursul anilor până în prezent, conducta de transport gaze naturale este tensionată și s-a format o gușă la unul din capete, subtraversarea paraului Salcea fiind descoperită.

Pentru rezolvarea problemelor sus-menționate și pentru asigurarea transportului de gaze naturale în condiții de siguranță este necesar și oportun devierea conductei Ø 14" Tisăuți (Salcea) - Bucecea pe un teren stabil, pentru exploatarea conductei de transport gaze naturale în condiții de siguranță.

Înlocuirea tronsonului de conductă se va realiza pe un traseu nou, pe teritoriul orașului Salcea, județul Suceava, stabilit de comun acord cu reprezentantii SNTGN TRANSGAZ SA Medias si cu autoritatile locale ale Primariei Salcea. Noul traseu al tronsonului conductei de transport gaze natural va subtraversa teritoriul administrative al orasului Salcea si paraul Salcea, diametrul conductei :Dn 350 mm; lungime tronsonului de conducta înlocuit:507 m, lungimea tronsonului ce va subtraversa pr. Salcea: 50m.

Culoarul de lucru are latimea de 16 m pe toata lungimea traseului. Culoarul permite depozitarea pământului şi a materialelor, precum şi circulaţia mijloacelor de transport şi de montaj.

Culoarul se va executa mecanizat şi manual in functie de conditiile din teren.

Lucrările de săpătură vor începe numai după marcarea întregului traseu, a culoarului de lucru şi după obţinerea tuturor avizelor, acordurilor şi autorizaţiei de construcţie.

Tronsonul de conducta la subtraversarea Salcea va fi lestat continuu cu beton pe toata lungimea subtraversarii, iar adâncimea de îngropare a conductei va fi de 2,1 m de la generatoarea superioara a conductei față de talveg.

Înainte de pozarea conductei, pe fundul santului se va aseza un strat de pamant sortat compactat din care au fost inlaturate pietrele de eventuale corpuri straine, cu grosimea de 10 cm.

Apa trebuie înlăturată din şanţul unde urmează să se lanseze conducta, din gropile de poziţie pentru sudură, din gropile executate în timpul probelor de presiune, din gropile pentru montarea burlanelor protectoare sau pentru construcţia căminelor pentru armături.

Înainte de începerea lucrărilor se vor anunţa toti detinatorii de retele subterane aflate in paralel sau care intersecteaza traseul conductei, pentru a trimite reprezentanţii lor pe teren în vederea indicării cablurilor electrice, telefonice subterane şi a conductelor de apă, canalizare, etc.

Tot înainte de începerea săpăturii se vor executa gropi de sondaj pe toată lungimea traseului pentru identificarea obiectivelor existente în vederea evitării deteriorării lor.

Deşeurile reciclabile vor fi colectate pe categorii, conform prevederilor legale si se vor valorifica către firme specializate în colectare/reciclare. Deşeurile menajere se vor colecta şi preda la operatorii locali de salubritate autorizaţi

Dupa executarea lucrarilor propuse se vor executa lucrari de refacere a amplasamentului si de redare la starea initiala a acestuia: astuparea santului se va realiza cu pamantul rezultat de la sapatura si depozitat pe marginea santului, in final depunand stratul vegetal depozitat separat. In terenurile agricole, dupa acoperirea conductei, stratul vegetal se va reface astfel ca dupa tasare terenul sa ajunga la profilul initial.

**Condiţiile de realizare a proiectului:**

- investiţia se va realiza cu respectarea documentaţiei tehnice depuse precum şi a normativelor şi prescripţiilor tehnice specifice realizării proiectului, a legislaţiei de mediu în vigoare şi a avizelor menţionate în Certificatul de urbanism nr. 1/11.01.2015 emis de Orasul Salcea.

- conform art. 22, alin 1 din HG nr. 445/2009, în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecţia mediului emitentă asupra acestor modificări;

-se vor respecta cu stricteţe limitele şi suprafeţele de lucru, modul de depozitare a materialelor şi a rutelor alese pentru transport.

-se vor amenaja locuri de stocare în condiţii de siguranţă pentru mediu şi sănătatea umană a deşeurilor ce vor rezulta din executarea lucrărilor şi se va asigura gestionarea corespunzătoare a acestora în conformitate cu prevederile Legii nr. 211/2011.

-deşeurile reciclabile colectate pe categorii, conform prevederilor legale, se vor valorifica către firme specializate în colectare/reciclare.

-deşeurile menajere se vor colecta şi preda la operatorii locali de salubritate autorizaţi.

-nivelul de zgomot generat de desfăşurarea lucrărilor se va încadra în prevederile STAS 10009/1988-acustica urbană;

- la finalizarea lucrărilor se vor îndepărta resturile de materiale şi se va reface cadrul natural afectat de execuţia lucrărilor de refacere a amplasamentului; toate suprafeţele de teren afectate vor fi refăcute şi redate la folosinţa iniţială;

II. Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecva

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

**Ing. Vasile Osean**

Şef serviciu Avize, Acorduri, Autorizatii

Ing. Constantin Burciu

Întocmit,

Ing. Angela Ignatescu